EL
C 301/144
Επίσημη Εφημερίδα της Ευρωπαϊκής Ένωσης
5.8.2022
Τροπολογία 7 Αιτιολογική σκέψη 31 Κείμενο που προτείνει η Ευρωπαϊκή Επιτροπή
Τροπολογία της ΕτΠ
Τα κράτη μέλη θα πρέπει να στηρίξουν τους δημόσιους φορείς στον σχεδιασμό και την υιοθέτηση μέτρων βελτίωσης της ενεργειακής απόδοσης, μεταξύ άλλων σε περιφερειακό και τοπικό επίπεδο, παρέχοντας κατευθυντήριες γραμμές για την προώθηση της ανάπτυξης ικανοτήτων και ευκαιριών κατάρτισης και ενθαρρύνοντας τη συνεργασία μεταξύ δημόσιων φορέων, μεταξύ άλλων και μεταξύ οργανισμών.
Για τον σκοπό αυτό, τα κράτη μέλη θα μπορούσαν να δημιουργήσουν εθνικά κέντρα ικανοτήτων για σύνθετα ζητήματα, όπως η παροχή συμβουλών σε τοπικούς ή περιφερειακούς οργανισμούς ενέργειας σχετικά με την τηλεθέρμανση ή την τηλεψύξη.
Τα κράτη μέλη θα πρέπει να στηρίξουν τις τοπικές και περιφερειακές αρχές, καθώς και άλλους δημόσιους φορείς στον σχεδιασμό και την υιοθέτηση μέτρων βελτίωσης της ενεργειακής απόδοσης, μεταξύ άλλων σε περιφερειακό και τοπικό επίπεδο, παρέχοντας χρηματοδοτική και τεχνική στήριξη και υποβάλλοντας σχέδια για την αντιμετώπι­ ση της έλλειψης εργατικού δυναμικού και ειδικευμένων επαγγελματιών που απαιτούνται για όλα τα στάδια της πράσινης μετάβασης, συμπεριλαμβανομένων των βιο­ τεχνών, καθώς και των εμπειρογνωμόνων υψηλής ειδίκευσης στον τομέα της πράσινης τεχνολογίας, των εφαρμοσμένων επιστημόνων και των φορέων καινοτο­ μίας.
Τα κράτη μέλη θα πρέπει να στηρίξουν τους δημόσιους φορείς ώστε να λαμβάνουν υπόψη τα ευρύτερα οφέλη πέραν της εξοικονόμησης ενέργειας, όπως το υγιές κλίμα εσωτερικών χώρων με βελτιωμένη ποιότητα εσωτερικού αέρα και περιβάλλοντος, καθώς και η βελτίωση της ποιότητας ζωής, ιδίως για τα σχολεία, τα κέντρα ημερήσιας φροντίδας, την υποστη­ ριζόμενη στέγαση, τους οίκους ευγηρίας και τα νοσοκομεία.
Τα κράτη μέλη θα πρέπει να παρέχουν κατευθυντήριες γραμμές για την προώθηση της ανάπτυξης ικανοτήτων και ευκαιριών κατάρτισης και να ενθαρρύνουν τη συνεργασία μεταξύ δημόσιων φορέων, μεταξύ άλλων και μεταξύ οργανισμών.
Για τον σκοπό αυτό, τα κράτη μέλη θα μπορούσαν να δημιουργήσουν εθνικά και περιφερειακά κέντρα ικανο­ τήτων για σύνθετα ζητήματα, όπως η παροχή συμβουλών σε τοπικούς ή περιφερειακούς οργανισμούς ενέργειας σχετικά με την τηλεθέρμανση ή την τηλεψύξη.
Αιτιολογία Αυτονόητη.